হত্যা, ধর্ষণ বা যেকোন অপরাধের মুখে ব্যক্তি ও জাতির দায়বদ্ধতা হলো সত্য ঘটনাকে তুলে ধরা। এ নিয়ে মিথ্যা রটনা বরং নিজ চরিত্রে কলংক যোগ করে।যে কোন দেশে শান্তিকালীন অবস্থাতেও ধর্ষণ হয়। আর যুদ্ধকালীন সময়ে -বিশেষ করে গৃহযুদ্ধের সময়, ধর্ষণ যে বেড়ে যাবে সে সম্ভাবনাই অধিক। কারণ, লোভ-লালসা,ক্ষুধা ও অর্থের মোহয়ের ন্যায় যৌনক্ষুধাও মানুষের মজ্জাগত। প্রতিহিংসা পরায়ণ মানুষের মাঝে সেটি আরো বেড়ে যায়। আর যুদ্ধ তো সে প্রতিহিংসাকেই ভয়ানকভাবে বাড়িয়ে দেয়।সে ক্ষুধা পুরণের সামর্থ বহু গুণ বেড়ে যায় যদি সে দুর্বৃত্তটি হাতে অস্ত্র পায়। অস্ত্রধারি লোকদের এজন্যই জনপদে নামানো চরম বিপদজনক। ব্রিটেনের মত বহুদেশে এজন্যই পুলিশদের হাতে অস্ত্র দেওয়া হয় না,তাদেরকে রাস্তায় নামানো হয় খালি হাতে। অথচ একাত্তরে হাজার হাজার লোকের হাতে অস্ত্র পৌঁছে যায়। শুধু পাক-আর্মির সৈনিকদের হাতেই নয়, হাজার হাজার বাঙ্গালী যুবকদের হাতেও। তাদের মধ্যে অনেক দুর্বৃত্তও ছিল। তখন দেশে নিরস্ত্র বাঙ্গালীর পাশাপাশি বহু লক্ষ নিরস্ত্র অবাঙ্গালীও ছিল। ফলে ধর্ষণ দুই পক্ষেই হয়েছে। কিন্তু বাংলাদেশের ইতিহাসে একপক্ষের বিবরণ এসেছে। অন্যপক্ষের নেই। সত্যের সাথে প্রচন্ড অবিচার হয়েছে এক্ষেত্রটিতে। যেকোন বিবেকমান মানুষের চোখে এমন পক্ষপাত-দুষ্টতা অতি সহজেই ধরা পড়ে। আর এতে পক্ষপাতদুষ্ট সমগ্র ইতিহাস গিয়ে পড়ে আস্তাকুঁড়ে। অবিরাম মিথ্যা বলে সাময়িক ভাবে কিছু লোককে বিভ্রান্ত করা যায়, কিন্তু সে মিথ্যাকে কখনই বিবেকের আদালতে বিজয়ী করা যায় না। তিরিশ লাখ মানব-হত্যার ন্যায় তিন লাখ নারী-ধর্ষণের বিষয়টিও তাই বিশ্ববাসীর কাছে গ্রহনযোগ্য হয়নি। তারাও জানে এটি allegation, facts নয়। মুজিব সরকার ও তার সমর্থনকারি বুদ্ধিজীবীরা এমন কোন প্রমাণও রাখতে পারেনি যা দিয়ে এ সংখ্যাকে সমর্থণ করা যায়। বিবেকের আদালত মজলুম মানুষকে পূর্ণ অধিকার দেয় নির্যাতনের বিবরণ তুলে ধরার, কিন্তু অধিকার দেয়না মিথ্যা বলার। বিষয়টি নিয়ে কতটা সত্য বা মিথ্যা বলা হলো সেটি গুরুত্বপূর্ণ বিষয়।কারণ তা থেকেই নির্ণীত হয় ব্যক্তির চরিত্র। অভিযোগ খাড়া করলেই সেটি facts বা সত্যে পরিণত হয় না। অন্যান্য দেশের ন্যায় বাংলাদেশেও অসংখ্য আদালতে বহুশত বিচারক বসে আছে এরূপ অভিযোগের সত্যতা যাচাইয়ে। কিন্তু মুজিব সরকার যে অভিযোগটি তুলেছিল সেটি যাচাইয়ে কোন বিচার বসেনি। কোন বিচারকের নেতৃত্বে তদন্ত কমিশনও গঠিত হয়নি। গ্রাম-গঞ্জ থেকে কোন পরিসংখ্যানও সংগ্রহ করা হয়নি। অথচ ধর্ষণের এ বিশাল সংখ্যাটিকে ঐতিহাসিক সত্যরূপে ইতিহাসে লিপিবদ্ধ করা হযেছে।